0143.xml
کینیڈا میں طلباء و طالبات نے اسرائیلی مصنوعات کا بائیکاٹ کرنے کا اعلان کر دیا
اوٹاوا ۔ 21 اگست (اے پی پی) کینیڈا میں طلباء و طالبات نے اسرائیلی مصنوعات کا بائیکاٹ کرنے کا اعلان کر دیا۔ اس امر کا اعلان کینیڈین فیڈریشن آف سٹوڈنٹس کے پلیٹ فارم سے کیا گیا ہے۔ یہ فیڈریشن کینیڈا کی جامعات اور کالجوں کے 3 لاکھ سے زائد طلباء و طالبات کی نمائندگی کرتی ہے۔ غزہ پر اسرائیلی مظالم کے خلاف سٹوڈنٹس فیڈریشن نے یہ فیصلہ اپنے سالانہ اجلاس میں کیا ہے۔ طلبہ نے اسرائیلی مصنوعات کے بائیکاٹ کیلئے پہلے جاری تحریک بی ڈی ایس کا ساتھ دینے کا اعلان ایک متفقہ قرارداد کی صورت میں کیا ہے۔ واضح رہے کہ اس قرارداد کی منظوری سے پہلے رواں ماہ کے دوران اسرائیل کے خلاف احتجاج بھی کیا گیا جس میں ہزاروں افراد شریک ہوئے تھے۔ اس احتجاج کے موقع پر وزیراعظم کینیڈا کی اسرائیل اور غزہ کے بارے میں پالیسی کے خلاف بھی غم و غصے کا اظہار کیا گیا
APP
21.08.14
0143p.xml
کینیڈا میں لاکھوں طلبا نے اسرائیلی مصنوعات کا بائکاٹ کر دیا  کنیڈین فیڈریشن آف سٹوڈنٹس ملک بھر میں تین لاکھ طلبا کی نمائندگی کرتی ہے
اونٹاریو (نیٹ نیوز ) غزہ پر حملوں اور اسرائیل کی ریاستی دہشت گردی کے خلاف کنیڈا میں لاکھوں طلبا نے اپنے غم و غصے کا اظہار کرنے کیلئے اسرائیل کی مصنوعات کا بائیکاٹ کر دیا۔ ذرائع کے مطابق بائیکاٹ کا اعلان کنیڈین فیڈریشن آف سٹوڈنٹس نے کیا ہے ۔فیڈریشن ملک بھر کی یونیورسٹیوں اور کالجوں کے3 لاکھ طلبا کی نمائندگی کرتی ہے ۔فیڈریشن نے بائیکاٹ کا فیصلہ اپنے سالانہ اجلاس کے دوران کیا۔اسرائیلی مصنوعات کی بائیکاٹ کیلئے پہلے سے جاری تحریک بی ڈی ایس ساتھ دینے کا اعلان ایک متفقہ قرار داد منظور ی کے بعد کیا گیا ۔ فیڈریشن کی مجلس عاملہ کی رکن اناگو لڈ فنچ نے بتایا کہ قرارداد رائیرسن سٹوڈنٹس یونین کی جانب سے پیش کی گئی تھی ۔یاد رہے کہ اسررائیلی مصنوعات کے بائیکاٹ کی قرار داد کی منظوری سے قبل رواں ماہ اسرائیل کے خلاف طلبا نے احتجاج بھی کیا تھا اور حکومت کی اسرائیل اور غزہ کے متعلق پالیسی پر شدید تنقید کی تھی۔
daily_dunya
22.08.14